Supertaal - RDF-voer
type: channel
description: Kom praat saam!
items: Die Boeremag Betotteldes

Die Boeremag Betotteldes
type: item
description: Die hofsaak hou my in 'n goeie bui - ek lag gereeld hardop as ek iets daarvan moet lees. Vanoggend se koerantstorie was 'n handdoeknatmaker. Die Manne het glo van hul vergaderings, waar hulle bespreek het hoe om van die ongewenstes ontslae te raak, gehou by Teazers - 'n stripdansklub, en by Pleazers - die bordeel langsaan. Tydens die vergadering by Pleazers het een van die hoofplanmakers glo "tydelik weg gewees om een van die dames wat daar werk te vergesel". Ek sien al hoe Pappie sy baard kam en vir Mammie sê: " Ons hou vanaand 'n Baie Belangrike Vergadering vir die Behoud van Ons Volk, Ons Kultuur, Ons Taal en Ons God." Dan sak Pappie af na Pleazers..... Een van die betottelde lot se planne was om 'n Amerikaanse vliegtuig met 'n vuurpyl af te skiet bo-oor Kayelitsha. maar die plan is gekelder, omdat witmense ook kon seerkry, ( op die grond - wie en wat in die vliegtuig sou wees was glad nie eers aan gedink nie) en die aanval miskien nie goeie lig sou werp op die aanvallers nie. Hulle het ook kontak gemaak met Pagad - so ek dink die ouens wat die Planet Holywood-bom ondersoek moet bietjie by die Boeremagouens gaan soek vir die bomplanter. Hoe die regter sy lag kan hou as hy hierdie lot stories hoor weet ek nie. Hy moet 'n Oscar kry. -- Annette
creator: Annette
date: 2003-11-04T14:15:13-00:00